Rezumatul Studiului 5 - Cele şapte peceţi

1. **PRIMA PECETE. Apocalipsa 6:1-2.**
	* Când a fost ruptă prima pecete, Ioan a văzut un cal pur (alb), al cărui călăreţ mânuieşte o armă cu atingere de la distanţă (arcul) şi iese victorios (coroana).
	* Acest cal simbolizează Biserica recent fondată.
	* Mulţumită puterii primite la Cincizecime a ieşit „biruitor şi ca să biruiască”.
2. **A DOUA PECETE. Apocalipsa 6:3-4.**
	* Aşa cum a prezis Isus, predicarea Evangheliei a provocat o mare rezistenţă din partea forţelor răului (Matei 10:34).
	* Începând din secolul II, autorităţile romane au persecutat dur creştinismul şi au vărsat sângele multor martiri.
3. **A TREIA PECETE. Apocalipsa 6:5-6.**
	* Aşa cum negrul este opusul albului, puritatea Evangheliei a fost coruptă între anii 313-538.
	* Biblia a fost abandonată, iar poporul a fost lăsat cu foamea după Cuvântul lui Dumnezeu (lipsă de grâu şi orz).
	* Dar Dumnezeu a continuat să ofere mântuirea prin Duhul Sfânt (ulei) şi sângele lui Isus (vin).
4. **A PATRA PECETE. Apocalipsa 6:7-8.**
	* Culoarea acestui cal este culoarea unui cadavru în descompunere. Simbolizează moartea spirituală, drept consecinţă logică a abandonului Bibliei şi principiilor Evangheliei.
	* Această perioadă este paralelă cu reprezentarea bisericii din Tiatira, o biserică moartă spiritual.
	* Pe lângă pedepsele celorlalţi cai (sabia şi foametea) se adaugă noi pedepse (moarte şi fiare). Poate că aceasta este o metodă divină pentru ca biserica să reacţioneze şi să abandoneze apostazia (Leviticul 26:21-41).
5. **A CINCEA PECETE. Apocalipsa 6:9-11.**
	* În Templu, sângele victimelor era vărsat la picioarele altarului de jertfă (Leviticul 4:25).
	* Acolo, Ioan vede simbolic persoanele (sufletele, vezi 1 Împăraţi 15:29) care au murit în mâinile bisericii romane pentru credinţă.
	* Aceşti martiri sunt consideraţi demni (vezi Ap. 3:4), şi sunt asiguraţi că Dumnezeu nu uită de ei. Dar trebuie să aştepte un timp până ce fiecare caz va fi judecat şi Hristos va veni „să dea fiecăruia după fapta lui.” (Ap. 22:12).
	* În acel moment, vor fi înviaţi şi se vor uni cu „prietenii şi fraţii lor”.
6. **A ŞASEA PECETE. Apocalipsa 6:12-17.**
	* Semnele prezise în această a şasea pecete s-au împlinit exact în ordinea indicată de profeţie:
		+ 01.11.1755 Marele cutremur din Lisabona.
		+ 19.05.1780 Soarele se întunecă la ora 10 dimineaţa.
		+ 19.05.1780 Luna apare ca şi cum ar fi însângerată.
		+ 13.11.1833 Marea ploaie de stele.
	* Perioada celei de-a şasea peceţi se extinde până în zilele noastre, până în momentul în care fiecare persoană va fi confruntată cu adevărurile Evangheliei. Cel care respinge acest adevăr va dori să fugă din prezenţa Mielului. Şi cine va putea sta în picioare?